Zmluva o dielo č. C-NBS1-000-073-446

uzatvorená podľa § 536 až § 565 zákona č. 513/1991 Zb. Obchodný zákonník

v znení neskorších predpisov (ďalej len „**Obchodný zákonník**“)

(ďalej len „**zmluva**“)

**Článok I.**

**Zmluvné strany**

1. **Objednávateľ:**

Názov:  **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní VO>

Oprávnený rokovať vo veciach zmluvy:

<vyplní uchádzač>

Oprávnený rokovať vo veciach technických:

<vyplní uchádzač>

IČO: 30 844 789

IČ DPH: SK2020815654

DIČ: 2020815654

Bankové spojenie: Národná banka Slovenska

Číslo účtu v tvare IBAN: IBAN SK07 0720 0000 0000 0000 1919

Zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej iba „**objednávateľ**“ v príslušnom gramatickom tvare)

a

1. **Zhotoviteľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

Oprávnený rokovať vo veciach zmluvných:

<vyplní uchádzač>

Oprávnený rokovať vo veciach technických:

<vyplní uchádzač>

IČO: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

Zapísaný: <vyplní uchádzač, uviesť ORSR alebo ŽR SR>

(ďalej len „**zhotoviteľ**“ v príslušnom gramatickom tvare)

(objednávateľ a zhotoviteľ spolu aj ako „**zmluvné strany**“)

**Článok II.**

**Preambula**

Túto zmluvu uzatvárajú objednávateľ a zhotoviteľ ako výsledok realizácie verejného obstarávania podľa § 117 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov (ďalej len „**zákon o verejnom obstarávaní**“) za účelom zabezpečenia realizácie diela **„Kremnica - Mestský hrad s areálom - oprava Katarínskej veže - exteriér SO-02“.**

**Článok III.**

**Predmet zmluvy**

1. Zhotoviteľ sa zaväzuje pre objednávateľa zhotoviť dielo **„Kremnica - Mestský hrad s areálom - oprava Katarínskej veže - exteriér SO-02“**, a to v rozsahu a podľa:

* realizačnej projektovej dokumentácie Technická pomoc „KREMNICA- HRAD MESTSKÝ S AREÁLOM – oprava kostola sv. Kataríny“ vypracovanej Ing. Karolom Zarembomv mesiaci december 2019 a v mesiaci jún 2021,  vrátane jej aktualizácie vypracovanej Ing. arch. Romanom Turčanom v mesiaci  máj 2022 (ďalej len „**projektová dokumentácia**“),
* rozhodnutia Krajského pamiatkového úradu Banská Bystrica č. KPÚBB-2020/2703-4/12254/PLA,GRE,RUS zo dňa 14.02.2020 (ďalej len „**rozhodnutie KPÚ**“),
* cenovej ponuky zhotoviteľa zo dňa <vyplní uchádzač>, ktorá tvorí prílohu č. 1 tejto zmluvy (ďalej len „**Ponukový rozpočet**“).

1. Predmetom zmluvy je realizácia stavebných úprav v rozsahu projektovej dokumentácie, a to konkrétne:

* oprava omietok soklových a nadsoklových častí veže, umelecko-remeselné práce,
* oprava kordónových ríms, umelecko-remeselné práce,
* oprava kamenných ostení, kamenných korunných ríms a nárožného kvádrovania reštaurátorské práce,
* oprava klenby podvežia, reštaurátorské práce,
* oprava ostení okien a dverí so šambránami, reštaurátorské práce,
* oprava kamennej pamätnej tabule a kamenných plastík na 7. NP, reštaurátorské práce,
* oprava nápisu na omietke na 2. NP a oprava ciferníkov a ručičiek vežových hodín, reštaurátorské práce,
* ošetrenie kovaných oceľových prvkov, umelecko-remeselné práce,
* ošetrenie drevených prvkov a konštrukcií, umelecko-remeselné práce,
* oprava kamenných režných stien podvežia,
* oprava kamennej dlažby na 8. NP,
* klampiarske práce

a to všetko v rozsahu danom projektovou dokumentáciou a Ponukovým rozpočtom, ktorý tvorí prílohu č. 1 tejto zmluvy.

1. Zhotoviteľ zhotoví dielo vo vlastnom mene a na vlastnú zodpovednosť a za podmienok dohodnutých v tejto zmluve. Zhotoviteľ sa zaväzuje vykonať dielo v rozsahu a kvalite podľa tejto zmluvy a projektovej dokumentácie, prípadne s jej dohodnutými zmenami, v súlade s oznámením k hláseniu stavebných úprav a inými povoleniami potrebnými pre realizáciu diela, vyjadreniami dotknutých organizácií a orgánov štátnej správy, všeobecne záväznými právnymi predpismi, platnými technickými normami, najmä STN, STN EN, ako aj pokynmi a internými predpismi objednávateľa, s ktorými bol zhotoviteľ oboznámený. Súčasťou diela sú tiež všetky revízie, skúšky, merania, ktoré je potrebné vykonať pred začatím komplexného vyskúšania, vrátane komplexného vyskúšania.
2. Objednávateľ sa zaväzuje riadne ukončené dielo prevziať a zaplatiť zaň dohodnutú cenu v súlade s touto zmluvou.
3. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu vykonaniu diela potrebné. Zhotoviteľ je povinný riadne a zodpovedne skontrolovať všetky odovzdané podklady a projektovú dokumentáciu k vykonaniu diela. Zhotoviteľ je povinný upozorniť objednávateľa bez zbytočného odkladu na zistené vady a chyby v odovzdaných podkladoch, a to kedykoľvek ich zistí. Zhotoviteľ je taktiež povinný upozorniť objednávateľa bez zbytočného odkladu na zistené vady v projektovej dokumentácii, a to kedykoľvek ich zistí, inak znáša náklady vynaložené na odstránenie vád diela v dôsledku jeho realizácie na základe vadnej projektovej dokumentácie.
4. Zhotoviteľ je povinný upozorniť na nesprávnosť poprípade nevhodnosť pokynov urobených objednávateľom. Zhotoviteľ ďalej vyhlasuje, že mu je známy rozsah prác a výkonov vyžadovaných touto zmluvou a že sú mu známe všetky podstatné okolnosti na riadne a včasné vykonanie diela.

**Článok IV.**

**Miesto a termín realizácie diela**

1. Miestom realizácie diela je objekt objednávateľa: Národná banka Slovenska, Múzeum mincí a medailí – mestský hrad s Kostolom sv. Kataríny, Zámocké námestie 568/1, 967 01 Kremnica.
2. Termín realizácie diela:
3. začatie realizácie diela: dňom odovzdania staveniska
4. ukončenie realizácie: do 6 mesiacov odo dňa odovzdania staveniska.
5. Objednávateľ sa zaväzuje poskytnúť zhotoviteľovi spolupôsobenie potrebné pre splnenie predmetu zmluvy v dohodnutých termínoch:
6. odovzdanie staveniska: v termíne uvedenom v písomnej výzve objednávateľa na prevzatie staveniska doručenej zhotoviteľovi, najneskôr však do 14 dní odo dňa účinnosti tejto zmluvy.
7. odovzdanie jednej sady kompletnej projektovej dokumentácie v tlačenej forme: v termíne tri dni pred začatím realizácie diela, najneskôr však pri odovzdaní staveniska.
8. V prípadoch vyššej moci alebo iných nepredvídaných skutočností, ktoré budú mať vplyv na termín realizácie diela, môže zhotoviteľ požiadať objednávateľa o primerané predĺženie termínu realizácie diela. Zhotoviteľ nie je v omeškaní s termínom ukončenia o dobu, po ktorú nemohol svoju povinnosť plniť následkom okolností vzniknutých na strane objednávateľa. V prípade odôvodnenej potreby zmeny termínu realizácie diela sa zmluvné strany zaväzujú po vzájomnej písomnej dohode a po vypracovaní písomného dodatku k tejto zmluve, v ktorom budú dohodnuté všetky podmienky zmeny v uskutočnení diela, akceptovať zmenu termínu realizácie diela.
9. Prerušenie plnenia diela je prípustné na nevyhnutnú dobu z dôvodu nepriaznivých poveternostných podmienok, ktoré budú mať vplyv na termín realizácie diela. Ustanovenie bodu 4 tohto článku sa v takomto prípade neuplatňuje. O dobu prerušenia plnenia diela z dôvodu nepriaznivých poveternostných podmienok sa predlžuje termín ukončenia realizácie diela. Pre účely tejto zmluvy sa za nepriaznivé poveternostné podmienky považujú také podmienky, počas ktorých nie je možné dostupnými technickými prostriedkami realizovať dielo pri dodržaní požadovaných parametrov diela. Ak sa vplyvom nepriaznivých poveternostných podmienok musia zastaviť práce, nie je po túto dobu zhotoviteľ v omeškaní s plnením termínu predmetu zmluvy. Všetky tieto skutočnosti musia byť zapísané zhotoviteľom v stavebnom denníku a potvrdené zástupcom objednávateľa. V prípade rozporov či sa jedná o nepriaznivé poveternostné podmienky zmluvné strany použijú údaje namerané Slovenským hydrometeorologickým ústavom na meracej stanici najbližšej k stavenisku.
10. Objednávateľ nie je povinný zhotoviteľa na dodržanie termínu ukončenia realizácie diela upozorňovať. Nedodržaním termínu realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.
11. O odovzdaní a prevzatí staveniska vyhotovia zmluvné strany písomný zápis o odovzdaní a prevzatí staveniska (ďalej len „**zápis o odovzdaní a prevzatí staveniska**“), ktorý podpíšu oprávnení zástupcovia oboch zmluvných strán. Podpísaním zápisu o odovzdaní a prevzatí staveniska zhotoviteľom prechádza na zhotoviteľa nebezpečenstvo škody na realizovanom diele v mieste realizácie diela, a to až do doby odovzdania diela v zmysle článku VIII tejto zmluvy.

**Článok V.**

**Cena diela a platobné podmienky**

1. Cena za dielo v rozsahu stanovenom touto zmluvou bola dojednaná dohodou zmluvných strán a v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Ponukový rozpočet ceny za dielo je uvedený v prílohe č. 1 tejto zmluvy a je pevne stanovený, pričom celková cena za dielo je nasledovná:

**celková cena za dielo bez DPH vo výške: <vyplní uchádzač>**

**eur bez DPH**

**(slovom: <vyplní uchádzač>** **bez DPH).**

1. Zhotoviteľ vykoná všetky práce a dodávky materiálov potrebné pre realizáciu celého diela na svoje náklady a nebezpečenstvo, vrátane odstránenia všetkých vád a nedorobkov za celkovú dohodnutú zmluvnú cenu.
2. V dohodnutej cene diela sú obsiahnuté všetky výkony a vedľajšie výkony, ktoré patria k dodávke výkonov týkajúcich sa celého diela a k úplnému, riadnemu dokončeniu diela bez akýchkoľvek vád a nedorobkov. K výkonom zhotoviteľa platených dohodnutou cenou uvedenou v bode 2 tohto článku zmluvy patria najmä:
   1. Všetky prípravné práce, revízie, odborné prehliadky, skúšky a dodatočné práce vrátane potrebnej dielenskej dokumentácie, ktoré sú potrebné k uskutočneniu vlastného výkonu zhotoviteľa;
   2. Dodávky stavebných a pomocných hmôt, straty stavebného materiálu pri spracovaní a realizácií diela a všetky materiálové a dopravné náklady;
   3. Náklady na lešenie každého druhu a výšky, ako aj náklady na náradie a stavebné stroje;
   4. Všetky mzdové, ostatné mzdové a vedľajšie náklady, ktoré vzniknú (napr. ubytovaním a stravovaním zamestnancov zhotoviteľa);
   5. Inštalácia, údržba, opravy a odstránenie prevádzkových, sociálnych a výrobných zariadení na mieste realizácie diela;
   6. Označenie diela podľa platných právnych predpisov;
   7. Udržovanie stáleho čistenia, údržba a zabezpečenie priľahlých plôch v zmysle platných právnych predpisov v oblasti bezpečnosti a ochrany práce. Splnenie všetkých povinností bezpečnosti voči tretím osobám, orgánom štátnej správy a miestnej samosprávy, obzvlášť pri používaní verejných alebo súkromných ciest, pozemkov a zariadení pre prevádzku miesta realizácie diela, ako aj náhrada všetkých škôd, ktoré vzniknú v súvislosti s realizáciou diela a porušením bezpečnostných predpisov pri prevádzke na pozemných komunikáciách tretím subjektom;
   8. Odstránenie a likvidácia všetkých odpadových materiálov a stavebnej sute, ako i náklady na dôkladné záverečné čistenie a vypratanie miesta realizácie diela, taktiež pokiaľ je potrebné čistiť mokrým spôsobom, čo platí v každom prípade pre okná a zasklené priestory;
   9. Kompletné vyčistenie miesta realizácie diela a zabudovaných zariadení, pričom dlažba v objekte musí byť zbavená cementových a vápenných zvyškov a povlaku;
   10. Poskytnutie súčinnosti v konaniach pred správnymi a inými orgánmi. Zhotoviteľ je povinný obstarať, a to i od svojich subdodávateľov, všetky dokumenty, atesty, certifikáty, revízne správy, návody na obsluhu, súhlasy a iné listiny potrebné v konaniach pred správnymi a inými orgánmi;
   11. Náklady spojené s vypracovaním dokumentácie skutočného vyhotovenia diela, a to v jednom vyhotovení v tlačenej forme;
   12. Režijné náklady, dane, poistenie a prirážky na zisk a riziko.
3. Fakturácia prác za dielo sa bude vykonávať mesačne, formou mesačných faktúr vystavených na základe zhotoviteľom predložených a objednávateľom odsúhlasených súpisov skutočne vykonaných prác za uplynulý mesiac, vrátane hodnoty zabudovaného materiálu. Zhotoviteľ je oprávnený vystaviť mesačnú faktúru najneskôr do 15-teho dňa mesiaca nasledujúceho po mesiaci, v ktorom boli práce vykonané. Konečnú faktúru je zhotoviteľ oprávnený vystaviť najneskôr do 15 dní po podpise zápisu o odovzdaní a prevzatí diela podľa článku VIII tejto zmluvy na základe zhotoviteľom predloženého a objednávateľom písomne odsúhlaseného súpisu skutočne vykonaných prác.
4. Zhotoviteľ je povinný najmenej 3 pracovné dni pred odovzdaním diela vyzvať objednávateľa na prevzatie diela a zároveň predložiť objednávateľovi súpis skutočne vykonaných prác, ktorý objednávateľ odsúhlasí, resp. vráti na prepracovanie do piatich pracovných dní od jeho predloženia.
5. Objednávateľ si vyhradzuje právo zadržať sumu vo výške 10 % z ceny diela bez DPH:
   1. z ktorej 70 % uvoľní objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po prevzatí diela, resp. po odstránení prípadných vád a nedorobkov zistených pri prevzatí diela,
   2. z ktorej 30 % uvoľní objednávateľ do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky po uplynutí záručnej doby.
6. Zadržaná čiastka bude vytvorená tak, že objednávateľ zadrží z každej faktúry – daňového dokladu čiastku vo výške 10 % z fakturovanej čiastky (bez DPH). Zhotoviteľ uvedie výšku zadržanej čiastky na každej faktúre. Zmluvné strany sa vzájomne dohodli, že po dobu plnenia predmetu tejto zmluvy suma zadržanej čiastky ako formy zabezpečenia nepredstavuje nezaplatenú časť dohodnutej ceny diela, s ktorou by bol objednávateľ v omeškaní so zaplatením, ale dohodu zmluvných strán, že táto nesplatná pohľadávka zhotoviteľa slúži na účel uvedený v bode 9. tohto článku zmluvy.
7. Zadržanú čiastku je objednávateľ oprávnený použiť v prípade, keď zhotoviteľ odmietne odstrániť vady zistené pri odovzdaní diela alebo počas záručnej doby, na ktorých odstránenie je v zmysle tejto zmluvy povinný, alebo ich neodstráni v súlade s technicko – kvalitatívnymi podmienkami podľa tejto zmluvy a v lehote určenej podľa príslušných ustanovení tejto zmluvy a bude určená aj na úhradu nároku objednávateľa na náhradu škody, ktorá objednávateľovi porušením uvedených povinností skutočne vznikne. Tým nie je dotknutý nárok objednávateľa na náhradu škody prevyšujúcej zadržanú finančnú čiastku. Zároveň je zadržaná čiastka určená na zabezpečenie aj iných peňažných pohľadávok objednávateľa voči zhotoviteľovi, ktoré vzniknú z tohto zmluvného vzťahu.
8. K cene diela bez DPH bude fakturovaná DPH podľa platného všeobecne záväzného právneho predpisu účinného v čase fakturácie. Za správne uplatnenie DPH k fakturovanej cene zodpovedá zhotoviteľ.
9. Faktúra je splatná do 30 dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
10. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o dani z pridanej hodnoty**“).

Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.

1. V prípade, že faktúra nebude po vecnej a formálne stránke správne vyhotovená alebo nebude obsahovať všetky údaje podľa aktuálne platného zákona o dani z pridanej hodnoty alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi.
2. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy.
3. Zhotoviteľ nie je oprávnený požadovať úroky z omeškania zo zadržanej čiastky.

**Článok VI.**

**Spôsob realizácie diela**

1. Zhotoviteľ zodpovedá za čistotu a poriadok v okolí miesta realizácie diela a na vlastné náklady zlikviduje stavebný odpad vzniknutý jeho činnosťou v zmysle príslušných všeobecne záväzných právnych predpisov.
2. Zhotoviteľ sa zaväzuje, že:
   1. obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné a technické a iné informácie a skutočnosti, ktoré sú bežne dostupné tretím osobám a ktoré zmluvný partner nechráni zodpovedajúcim spôsobom,
   2. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu,
   3. zabezpečí bezpečnosť a ochranu zdravia pri práci svojich zamestnancov a subdodávateľov a bezpečnú prevádzku svojich technických zariadení na mieste realizácie diela pri prácach na diele v priebehu realizácie diela v zmysle všeobecne záväzných právnych predpisov Slovenskej republiky.
3. Zhotoviteľ nesmie svojou činnosťou v priebehu realizácie diela poškodiť alebo zničiť žiadne časti už existujúcich konštrukcií alebo zariadení a vybavenia, ktoré musí byť v interiéri opravovaných priestorov počas realizácie diela; v prípade ich zničenia alebo poškodenia je povinný uviesť konštrukciu alebo časť diela bezodkladne a na svoje náklady do pôvodného stavu pred poškodením.
4. Zhotoviteľ zodpovedá za škody spôsobené porušením svojej povinnosti z tejto zmluvy podľa § 373 a nasl. Obchodného zákonníka a osobitných právnych predpisov upravujúcich zodpovednosť zhotoviteľa za činnosti pri výkone diela podľa tejto zmluvy.
5. Objednávateľ vykonáva kontrolu dodržiavania podmienok tejto zmluvy v spolupráci so zástupcom zhotoviteľa vo všetkých veciach súvisiacich s prípravou, realizáciou a užívaním diela podľa tejto zmluvy. Výkon týchto činností nenahrádza činnosť zhotoviteľa podľa tejto zmluvy, ani zhotoviteľovu zodpovednosť za jej plnenie v rozsahu jeho dodávky.
6. Zhotoviteľ zabezpečí účasť svojich zamestnancov a svojich subdodávateľov na preverovaní svojich dodávok a prác, ktoré vykonáva technický dozor objednávateľa a bez zbytočného odkladu vykoná opatrenia na odstránenie vyčítaných závad a odchýlok od projektovej dokumentácie.
7. Zhotoviteľ umožní zástupcovi autorského dozoru kontrolovať realizovanie diela.
8. Zhotoviteľ je povinný na vlastné náklady zabezpečiť odstránenie akéhokoľvek znečistenia priestorov, ktoré vznikne jeho zavinením počas realizácie diela.
9. Zhotoviteľ je povinný na realizáciu diela používať len vyhradené priestory určené objednávateľom pri odovzdaní miesta realizácie diela.
10. Zhotoviteľ je povinný zabezpečiť ručný prísun stavebného materiálu a taktiež ručný odvoz vybúranej sute. Vybúranú suť je možné dočasne skladovať (max. tri dni) na mieste určenom pri odovzdaní miesta realizácie diela.
11. Objednávateľ poskytne zhotoviteľovi priestor pre skládku materiálu podľa svojich aktuálnych možností. V prípade, že zhotoviteľ bude potrebovať väčší priestor pre skládku materiálu, tak si ďalší priestor na skládku materiálu zabezpečí sám na vlastné náklady.
12. Objednávateľ je povinný sprístupniť zhotoviteľovi priestory na výkon prác a vytvoriť podmienky na riadne a včasné plnenie, vrátane poskytnutia potrebnej súčinnosti. Zhotoviteľovi sa týmto umožňuje realizovať dielo v predpokladanom pracovnom čase od 6.00 h do 18.00 h v pracovných dňoch. Zhotoviteľ je pri realizácii diela povinný strpieť obmedzenia a špecifické podmienky rešpektujúce prevádzku objektov múzea (napr. obmedzená možnosť spôsobu dovozu, odvozu materiálu, dočasné prerušenie prác a pod.).
13. Objednávateľ poskytne zhotoviteľovi na mieste realizácie diela vodu a elektrickú prípojku. Zhotoviteľ je povinný osadiť na mieste realizácie diela rozvádzač na meranie spotrebovanej elektrickej energie pri realizácii diela. Nameraná spotreba bude zhotoviteľovi refakturovaná. Splatnosť takto vystavenej faktúry je 30 dní odo dňa jej doručenia zhotoviteľovi. Miesto napojenia sa určí pri odovzdaní miesta realizácie diela.
14. Zhotoviteľ sa bude zúčastňovať objednávateľom organizovaných pravidelných operatívnych porád na úrovni zástupcov vedenia a kontrolných dní na úrovni zástupcu zhotoviteľa alebo ním splnomocnených zástupcov s tým, že úlohy prijaté na kontrolných dňoch budú mať charakter zmluvného záväzku s plnou majetkovoprávnou zodpovednosťou za ich plnenie podľa podmienok tejto zmluvy. Kontrolný deň sa bude konať najmenej raz za sedem dní a v prípade potreby na požiadanie objednávateľa.
15. Zhotoviteľ je povinný zabezpečiť účasť osoby stavbyvedúceho na realizácií diela, ktorého zhotoviteľ predložil vo svojej ponuke zo dňa <vyplní VO> na základe výzvy na predloženie cenovej ponuky s názvom zákazky Kremnica - Mestský hrad s areálom - oprava Katarínskej veže - exteriér SO-02 zo dňa <vyplní VO>. Stavbyvedúci organizuje, riadi a koordinuje stavebné práce a iné činnosti na stavenisku a vedie o nich evidenciu v stavebnom denníku v zmysle § 46a zákona č. 50/1976 Zb. o územnom plánovaní a stavebnom poriadku (ďalej len „**stavebný zákon**“). Akákoľvek zmena osoby stavbyvedúceho, môže byť vykonaná len na základe predchádzajúceho písomného oznámenia zhotoviteľa a následného písomného odsúhlasenia objednávateľom. Pri prípadnej zmene osoby stavbyvedúceho, musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, ktorú bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.
16. Zhotoviteľ je povinný viesť odo dňa prevzatia staveniska stavebný denník v súlade s § 46d stavebného zákona a § 28 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona. Do denníka sa zapisujú všetky skutočnosti rozhodujúce pre plnenie tejto zmluvy, predovšetkým údaje o časovom postupe prác a o ich kvalite, ako aj zdôvodnenie odchýlok vykonávaných prác od projektovej dokumentácie. Objednávateľ je oprávnený sledovať obsah denníka a k zápisu pripojiť svoje stanovisko (súhlas, námietky a pod.). Počas celej doby zhotovovania diela musí byť denník na mieste realizácie diela poverenému zástupcovi objednávateľa prístupný. Povinnosť viesť stavebný denník končí až odstránením všetkých vád a nedorobkov uvedených v zápise o odovzdaní a prevzatí diela. Denné záznamy sa píšu do denníka s očíslovanými listami s dvoma oddeliteľnými prepiskami. Jedno vyhotovenie podpísané stavbyvedúcim obdrží objednávateľ v kontrolný deň. V denníku sa vyznačia doklady, ktoré sa v jednom vyhotovení ukladajú priamo na mieste realizácie diela.
17. Okrem stavbyvedúceho môže robiť potrebné zápisy v denníku technický dozor objednávateľa (stavebníka) a osoba poverená výkonom autorského dozoru. Zápisy do stavebného denníka vykonáva tiež osoba oprávnená vykonávať štátny stavebný dohľad.
18. Technický dozor objednávateľa bude na realizácií diela vykonávať: <vyplní VO>.
19. Technický dozor je oprávnený vydať zamestnancom zhotoviteľa a subdodávateľom zhotoviteľa príkaz na prerušenie práce, pokiaľ zodpovedný zástupca zhotoviteľa nie je dosiahnuteľný, ak je ohrozená bezpečnosť uskutočňovaného diela, život alebo zdravie osôb pracujúcich na diele, alebo ak hrozia iné vážne hospodárske škody.
20. V priebehu realizácie diela je zhotoviteľ povinný manipulovať s náradím, materiálom a mechanizmami tak, aby nedošlo k poškodeniu objektu, zariadení a ostatného majetku objednávateľa. Pokiaľ počas realizácie diela vznikne objednávateľovi škoda, zhotoviteľ sa zaväzuje uhradiť na svoje náklady všetky škody a záväzky, ktoré počas realizácie diela boli spôsobené zhotoviteľom alebo jeho subdodávateľmi. Zhotoviteľ po ukončení realizácie diela odovzdá všetky priestory objednávateľovi, ktorý ich preberie len bez závad.
21. Zhotoviteľ sa zaväzuje dodržiavať povinnosti bezpečnosti a ochrany zdravia pri práci (ďalej len „**BOZP**“), ochrany pred požiarmi (ďalej len „**OPP**“) a ochrany životného prostredia (ďalej len „**OŽP**“) uvedené v prílohe č. 3 tejto zmluvy pri realizácií diela. Uvedené činnosti bude zabezpečovať osobami s predpísanou odbornou spôsobilosťou. Zhotoviteľ zabezpečí výkon koordinátora bezpečnosti a plnenie ostatných povinností vyplývajúcich z Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
22. Zhotoviteľ na svoje náklady zabezpečí všetky dodávky, výkony a materiály potrebné k úplnému dokončeniu diela. K realizácii diela alebo jeho jednotlivých častí môže zhotoviteľ použiť aj tretie osoby, tzv. subdodávateľov v súlade s bodom 29 tohto článku. Pri realizovaní diela alebo časti diela subdodávateľom má zhotoviteľ zodpovednosť tak, akoby ho vykonával sám. Plnenia subdodávateľa sú považované za plnenia zhotoviteľa.
23. Zhotoviteľ bude pri realizovaní diela dodržiavať všetky právne, požiarne, bezpečnostné a ostatné predpisy, miesto realizácie diela riadne označí a zabezpečí. Zhotoviteľ bude pri realizácií diela udržiavať poriadok a čistotu príjazdových komunikácií, sám a na svoje náklady zabezpečí odstránenie a likvidáciu všetkých obalov, sute, odpadov a ďalších možných dôsledkov stavebnej činnosti. O riadnom naložení s odpadmi v zmysle právnych predpisov je zhotoviteľ povinný na požiadanie objednávateľa, príp. dotknutých subjektov predložiť potrebné doklady, inak zodpovedá za škody tým vzniknuté.
24. Zhotoviteľ je povinný pred zakrytím/zastavaním akejkoľvek realizovanej časti diela nechať odsúhlasiť objednávateľom vykonanie časti diela, ktorá má byť zakrytá/zastavaná. K takémuto odsúhlaseniu a kontrole diela musí byť objednávateľ minimálne tri pracovné dni vopred písomne vyzvaný záznamom v stavebnom denníku. Odsúhlasenie/kontrola takejto časti diela objednávateľom bude potvrdená v stavebnom denníku. V prípade, že zhotoviteľ nedodrží postup podľa predchádzajúcej vety a zakryje/zastavia časť diela, ktorá mala byť pred zakrytím/zastavaním odsúhlasená objednávateľom, má objednávateľ právo požadovať, aby zhotoviteľ zakrytie/zastavanie diela na vlastné náklady odstránil a príslušnú časť diela zhotovil kompletne znovu. Zároveň sa takéto konanie zhotoviteľa považuje za podstatné porušenie zmluvy s právom objednávateľa odstúpiť od tejto zmluvy. V prípade porušenia akéhokoľvek záväzku zhotoviteľa uvedeného v tomto bode, je zhotoviteľ povinný uhradiť objednávateľovi zmluvnú pokutu vo výške 330,00 eur (slovom: tristotridsať eur) bez DPH za každé jedno porušenie.
25. V prípade, že objednávateľ zistí, že zhotoviteľ nedodržuje schválenú projektovú dokumentáciu alebo že postupuje v rozpore s platnými technickými normami, je objednávateľ oprávnený požadovať od zhotoviteľa zastavenie všetkých prác a odstránenie všetkého, čo by bolo realizované týmito postupmi. Zhotoviteľ je povinný podriadiť sa takémuto príkazu objednávateľa. Zároveň sa takéto konanie zhotoviteľa považuje za podstatné porušenie zmluvy s právom objednávateľa odstúpiť od tejto zmluvy. V prípade porušenia akéhokoľvek záväzku zhotoviteľa uvedeného v tomto bode je zhotoviteľ povinný počas doby zastavenia realizácie diela uhradiť objednávateľovi zmluvnú pokutu vo výške 330,00 eur (slovom: tristotridsať eur) bez DPH denne za každý jednotlivý prípad zastavenia realizácie diela.
26. Objednávateľ nenesie žiadnu zodpovednosť za podnikanie zhotoviteľa v akejkoľvek súvislosti s realizáciou zmluvného diela.
27. Zhotoviteľ sa zaväzuje, že pri zhotovovaní diela nepoužije žiaden materiál, komponenty, výrobky a iné časti diela, na ktoré by sa vzťahovala výhrada vlastníctva akejkoľvek tretej osoby, resp. subdodávateľov .
28. Zhotoviteľ je povinný používať pri realizácií diela výlučne vhodné stavebné výrobky v zmysle stavebného zákona, zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov (ďalej len „**zákon č. 133/2013 Z. z.**“), zákona č. 56/2018 Z. z. posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov alebo akýchkoľvek iných všeobecne záväzných právnych predpisov, technických noriem, technických špecifikácií či iných noriem týkajúcich sa vlastností, kvality a ďalších parametrov stavebných výrobkov. Zhotoviteľ je povinný pri zhotovovaní diela používať stavebné výrobky označené značkou zhody, ak mu táto povinnosť vyplýva zo všeobecne záväzných právnych predpisov (napr. stavebný zákon, zákon č. 133/2013 Z. z.) alebo iných noriem. Zhotoviteľ je povinný na požiadanie objednávateľa preukázať, že si riadne plní všetky povinnosti podľa tohto ustanovenia. Zhotoviteľ zodpovedá za všetky škody, ktoré vzniknú objednávateľovi porušením povinností zhotoviteľa podľa tohto ustanovenia. V prípade, že zhotoviteľ poruší svoju/e povinnosť/ti podľa tohto ustanovenia, môže objednávateľ odstúpiť od tejto zmluvy. V prípade, že zhotoviteľ poruší svoju/e povinnosť/ti podľa tohto ustanovenia, je zhotoviteľ za každých okolností (aj v prípade odstúpenia od zmluvy zo strany objednávateľa, pokiaľ to objednávateľ pri odstúpení od zmluvy nevylúčil) povinný na vlastné náklady napraviť takýto stav tak, aby dielo pozostávalo výlučne z vhodných stavebných výrobkov.
29. Zhotoviteľ sa zaväzuje, že v zmluvách uzavretých so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo, že zhotovované dielo alebo akákoľvek jeho časť je až do úplného zaplatenia ceny za dielo vo vlastníctve subdodávateľa. Dielo musí vždy priamo prechádzať do vlastníctva objednávateľa podľa tejto zmluvy. Objednávateľ je oprávnený vyžiadať si na nahliadnutie zmluvy uzavreté medzi zhotoviteľom a jeho subdodávateľmi a zhotoviteľ je povinný mu tieto predložiť. Na žiadosť objednávateľa zabezpečí zhotoviteľ na vlastné náklady príslušné kópie vyžiadaných zmlúv. Akékoľvek zmluvy uzatvárané medzi zhotoviteľom a subdodávateľmi nesmú obsahovať ustanovenia o dôvernosti informácií vo vzťahu k objednávateľovi. Kedykoľvek o to objednávateľ požiada, je zhotoviteľ povinný poskytnúť objednávateľovi všetky informácie a podklady súvisiace s realizáciou diela podľa tejto zmluvy.
30. Zhotoviteľ sa zaväzuje poskytnúť objednávateľovi aktuálny zoznam subdodávateľov v prílohe č. 4 tejto zmluvy najneskôr ku dňu uzavretia tejto zmluvy. Počas trvania tejto zmluvy je zhotoviteľ oprávnený zmeniť subdodávateľa v dostatočnom časovom predstihu najmenej však 7 dní vopred a výlučne na základe predchádzajúceho písomného oznámenia a predchádzajúceho písomného odsúhlasenia objednávateľa. Objednávateľ si vyhradzuje právo odmietnuť subdodávateľa, a to najmä v prípade, ak existuje dôvodná obava, že plnenie záväzkov subdodávateľa podľa tejto zmluvy je vážne ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti diela, ktorá má byť subdodávateľom zrealizovaná.
31. Pred začatím prác zhotoviteľ písomne predloží objednávateľovi v dostatočnom časovom predstihu najmenej však 3 pracovné dni vopred, menný zoznam zamestnancov vrátane zamestnancov jeho subdodávateľov za účelom zabezpečenia vstupu do objektu na miesto realizácie diela. Osoby zhotoviteľa sú povinné pri zhotovovaní diela zdržovať sa a pohybovať sa len v čase potrebnom na uskutočnenie zmluvne dohodnutých činností a v priestoroch, v ktorých tieto činnosti vykonáva.
32. Odsúhlasovanie naviac prác sa bude riadiť Štatútom zmenového konania, ktorý tvorí prílohu č. 2 tejto zmluvy. Cenu diela uvedenú v článku V tejto zmluvy je prípustné meniť v súlade so zákonom o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
33. V prípade zmeny ceny diela podľa bodu 32 tohto článku zmluvy naviac práce budú ocenené podľa jednotkových cien uvedených v jednotlivých položkách podľa prílohy č. 1 tejto zmluvy.
34. V prípade zmeny ceny diela podľa bodu 32 tohto článku zmluvy a nemožnosti ocenenia naviac prác podľa bodu 33 tohto článku zmluvy, t. j. ak uvedená položka nebude v ponukovom rozpočte zhotoviteľa, budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona NR SR č. 18/1996 Z. z. o cenách v znení neskorších predpisov, maximálne však do výšky rozpočtových cien uvedených v aktuálnej verzii rozpočtového programového systému CENKROS.
35. Zhotoviteľ vykoná v rámci realizácie predmetu tejto zmluvy tiež všetky potrebné vedľajšie pomocné a dodatočné činnosti, ktoré nemusia byť explicitne v zmluve uvedené, ale pre úplné, vecné a odborné splnenie predmetu zmluvy, resp. pre jeho funkčnosť, sú nevyhnutné.
36. Objednávateľ je oprávnený kedykoľvek obmedziť rozsah diela. Zhotoviteľ bude akceptovať zníženie ceny v prípade, ak sa časť diela na podnet objednávateľa nebude realizovať. Uvedená skutočnosť bude oznámená zhotoviteľovi. Obmedzenie rozsahu diela je možné aj na písomný odôvodnený návrh zhotoviteľa po odsúhlasení objednávateľom.
37. Bez predchádzajúceho písomného súhlasu objednávateľa nemôžu byť na realizáciu diela použité iné materiály, výrobky a zariadenia alebo vykonané zmeny oproti projektovej dokumentácii.
38. Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon č. 82/2005 Z. z.**“). Zhotoviteľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z.

V prípade, ak sa vyhlásenie zhotoviteľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u zhotoviteľa objednávateľom.

1. Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon č. 315/2016 Z. z**.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
2. Za účelom preukázania splnenia povinnosti v zmysle prechádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 4 tejto zmluvy, resp. následne doplnenými/zmenenými postupom podľa bodu 30 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
3. V prípade, ak zhotoviteľ poruší povinnosť v zmysle bodu 39 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5.000 eur (slovom: päťtisíc eur) bez DPH za každé jednotlivé porušenie ustanovenej povinnosti.
4. V prípade omeškania zhotoviteľa so splnením povinnosti v zmysle bodu 40 tohto článku zmluvy, má objednávateľ právo na zmluvnú pokutu vo výške 500 eur (slovom: päťsto eur) bez DPH za každý aj začatý deň omeškania.
5. Zhotoviteľ je povinný realizovať umelecko-remeselné a reštaurátorské práce na diele plne v súlade s rozhodnutím KPÚ (bod 6 predmetného rozhodnutia KPÚ) a prostredníctvom odborne spôsobilej osoby určenej na plnenie tejto časti predmetu zmluvy, ktorú zhotoviteľ predložil vo svojej ponuke zo dňa vyplní VO> na základe výzvy na predloženie cenovej ponuky s názvom zákazky Kremnica - Mestský hrad s areálom - oprava Katarínskej veže - exteriér SO-02 zo dňa <vyplní VO> (ďalej len „**odborne spôsobilá** **osoba**“). Akákoľvek zmena odborne spôsobilej osoby zhotoviteľa, môže byť vykonaná len na základe predchádzajúceho písomného oznámenia zhotoviteľa a následného písomného odsúhlasenia objednávateľom. Pri prípadnej zmene odborne spôsobilej osoby, musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, ktorú bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.

**Článok VII.**

**Spolupôsobenie objednávateľa a zhotoviteľa**

1. Objednávateľ sa zaväzuje odovzdať zhotoviteľovi miesto realizácie diela bez právnych a vecných vád, náležite zabezpečené a vybavené, zbavené práv a akýchkoľvek nárokov tretích osôb.
2. Povolenie na dočasné užívanie verejných a iných plôch a na využívanie komunikácií na osobitné účely obstará a poplatky za ne nesie zhotoviteľ.
3. Zmluvné strany sa zaväzujú, že budú dodržiavať príslušné všeobecne záväzné právne predpisy týkajúce sa BOZP, OPP a OŽP.
4. Objednávateľ zodpovedá za to, že riadny priebeh realizácie diela zhotoviteľa nebude rušený neoprávnenými zásahmi tretích osôb.
5. Zhotoviteľ je povinný bezodkladne najneskôr do 7 pracovných dní od nadobudnutia účinnosti tejto zmluvy písomne formou doporučeného listu alebo e-mailom doručiť objednávateľovi zoznam kontaktných osôb zhotoviteľa, a to v rozsahu: meno a priezvisko, telefónne číslo, emailová adresa, (ďalej len „**zoznam oprávnených osôb zhotoviteľa**“). Každá zmena v zozname oprávnených osôb zhotoviteľa musí byť zaslaná objednávateľovi formou doporučeného listu podpísaného oprávneným zástupcom zhotoviteľa najneskôr 7 dní pred vykonaním zmeny.
6. Objednávateľ bezodkladne najneskôr do 7 pracovných dní od nadobudnutia účinnosti tejto zmluvy písomne formou doporučeného listu alebo e-mailom doručí zhotoviteľovi zoznam kontaktných osôb objednávateľa, a to v rozsahu: meno a priezvisko, funkcia, telefónne číslo, emailová adresa (ďalej len „**zoznam oprávnených osôb objednávateľa**“). Zmena oprávnenej osoby objednávateľa musí byť zaslaná zhotoviteľovi písomne najneskôr 7 pracovných dní pred vykonaním zmeny.

**Článok VIII.**

**Odovzdanie diela**

1. Zmluvné strany sa dohodli ,že dielo bude odovzdané a prevzaté ako celok, ak sa zmluvné strany v priebehu zhotovovania diela písomne nedohodnú inak.
2. Zhotoviteľ písomne oznámi v dostatočnom časovom predstihu najmenej však 3 dni vopred objednávateľovi, že dielo je pripravené na odovzdanie objednávateľovi. Na základe tohto oznámenia dohodne objednávateľ so zhotoviteľom konkrétny termín odovzdania a prevzatia diela.
3. O odovzdaní a prevzatí diela bude vyhotovený písomný zápis o odovzdaní a prevzatí diela (ďalej len „**zápis o odovzdaní a prevzatí diela**“), ktorý podpíšu oprávnení zástupcovia oboch zmluvných strán. Pokiaľ sa objednávateľ rozhodne prevziať dielo s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v zápise o odovzdaní a prevzatí diela odstrániť v lehotách primerane určených objednávateľom.
4. Súčasťou zápisu o odovzdaní a prevzatí diela bude aj odovzdanie všetkej potrebnej dokumentácie a dokladov, ktorými zhotoviteľ deklaruje kvalitu vykonaných prác na diele:
5. správa o vykonaní prác s prípadným opisom vykonaných zmien a odchýlok od projektovej dokumentácie a v príslušných povoleniach,
6. zápisy, protokoly a osvedčenia o vykonaných skúškach použitých materiáloch a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia, skúšky predpísané projektovou dokumentáciou a i.),
7. zápisy o vykonaných revíziách v zmysle platných technických noriem,
8. osvedčenia o akosti použitých materiálov, certifikáty,
9. fotokópie zo stavebného denníka,
10. doklady o preukázaní zhody, atesty, certifikáty použitých výrobkov na zhotovenom diele,
11. potvrdenie správcu skládky o prijatí stavebných odpadov vo fakturovanom množstve,
12. potvrdenie o odstránení vád a nedorobkov (v prípade ak boli zistené),
13. projektovú dokumentáciu skutočného vyhotovenia stavby.
14. Pokiaľ zhotoviteľ nepredloží objednávateľovi všetky dokumenty a doklady uvedené ako súčasť zápisu o odovzdaní a prevzatí diela podľa predchádzajúceho bodu tohto článku zmluvy, dielo má vady brániace jeho užívaniu a nie je pripravené k odovzdaniu.
15. Objednávateľ je oprávnený odmietnuť dielo prevziať, pokiaľ má dielo vady a nedorobky. Objednávateľ je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté objednávateľom, opakuje sa preberacie konanie podľa tohto článku zmluvy. Zhotoviteľ sa zaväzuje odstrániť vady a nedorobky zistené pri preberaní diela v lehote primerane písomne určenej objednávateľom, pokiaľ sa zmluvné strany písomne nedohodnú inak.
16. V zmysle § 542 ods. 1 Obchodného zákonníka prechádza akákoľvek časť a/alebo súčasť diela vykonaná zhotoviteľom na mieste realizácie diela priamo do vlastníctva objednávateľa, a to okamihom zhotovenia (spracovania) diela. Nebezpečenstvo škody na zhotovovanej veci však do doby úplného odovzdania celého diela znáša v zmysle príslušného ustanovenia tejto zmluvy zhotoviteľ.

**Článok IX.**

**Zodpovednosť za vady diela a záručná doba**

1. Zhotoviteľ zodpovedá za vady diela v zmysle § 560 a nasl. Obchodného zákonníka a za to, že dielo bude mať v čase odovzdania zhotoviteľom a prevzatia objednávateľom ako aj po stanovenú záručnú dobu technické vlastnosti zhodné s požiadavkami všeobecne záväzných právnych predpisov, STN, STN EN a že nemá vady, ktoré by znižovali jeho hodnotu alebo schopnosť jeho užívania k v zmluve určenému účelu (záruka za akosť diela).
2. Dielo je vadné, ak nemá vlastnosti určené právnymi predpismi, ustanoveniami STN, STN EN alebo ak sa nevyhotoví podľa projektovej dokumentácie alebo nemá vlastnosti určené podľa požiadaviek objednávateľa uvedených v tejto zmluve.
3. Drobné odchýlky od projektovej dokumentácie, ktoré nemenia prijaté riešenie, ani nezvyšujú cenu diela, sa nepovažujú za vady, avšak musia byť zmluvnými stranami písomne odsúhlasené zápisom v stavebnom denníku.
4. Zhotoviteľ nezodpovedá za vady diela, ak tieto vady spôsobilo použitie vecí odovzdaných mu na spracovanie objednávateľom v prípade, že zhotoviteľ ani pri vynaložení odbornej starostlivosti nevhodnosť týchto vecí nemohol zistiť alebo na ne objednávateľa upozornil a objednávateľ na ich použití trval. Zhotoviteľ takisto nezodpovedá za vady spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov písomne objednávateľa upozornil a objednávateľ na ich dodržaní trval alebo ak zhotoviteľ túto nevhodnosť nemohol zistiť.
5. Záručná doba na dielo je **60 mesiacov** a začína plynúť dňom odovzdania diela zhotoviteľom a prevzatia diela objednávateľom na základe zápisu o odovzdaní a prevzatí diela. Táto záručná doba neplatí pre tie zariadenia a súčasti diela, na ktoré výrobca dáva inú záručnú lehotu uvedenú v záručnom liste.
6. Náklady na odstránenie vád diela znáša zhotoviteľ, okrem tých prípadov, ak ide o vady, ktoré zavinil objednávateľ.
7. Vo veciach reklamácií a spôsobu vybavovania reklamácií platia v celom rozsahu ustanovenia Obchodného zákonníka a ďalších všeobecne záväzných právnych predpisov a technických noriem platných na území Slovenskej republiky, pokiaľ sa zmluvné strany nedohodli inak.
8. Každá vada diela zistená objednávateľom počas záručnej doby musí byť bez zbytočného odkladu písomne oznámená zhotoviteľovi. Zhotoviteľ po oznámení vady písomne potvrdí objednávateľovi jej prijatie obratom, avšak najneskôr do 12 hodín od jej prijatia. Zhotoviteľ je povinný bezodkladne po oznámení vady diela objednávateľom, najneskôr však do dvoch pracovných dní po oznámení vady, vykonať šetrenie ohľadne vady a písomne informovať objednávateľa o charaktere vady, jej rozsahu, dôvodoch a príčinách a navrhovanom spôsobe jej odstránenia. V prípade, že bude možné vadu diela odstrániť viacerými spôsobmi, je zhotoviteľ povinný tieto spôsoby písomne oznámiť objednávateľovi a podať mu všetky dostupné a relevantné informácie o ich vhodnosti. Právo výberu spôsobu odstránenia vady diela má v každom jednotlivom prípade objednávateľ. V prípade, že nebude medzi zmluvnými stranami dohodnuté niečo iné, platí, že vady diela budú primárne odstraňované formou výmeny každej jednotlivej vadnej časti diela za novú časť bez vady.
9. Zmluvné strany sa dohodli na nasledujúcom postupe týkajúcom sa odstraňovania/opravovania tzv. urgentných vád diela. Na účely tejto zmluvy sa „urgentnou vadou“ diela rozumie akákoľvek vada, ktorá je na diele objavená počas jeho odovzdávania alebo v priebehu trvania záručnej doby a ktorá má podľa názoru objednávateľa taký charakter, že jej okamžité neodstránenie by viedlo alebo zrejme mohlo viesť ku škodám. V prípade, že bude objavená taká urgentná vada, je objednávateľ povinný bezodkladne túto vadu zhotoviteľovi písomne oznámiť a upozorniť ho, že ide o urgentnú vadu. Výskyt urgentnej vady bude objednávateľom zdokumentovaný, napr. fotografiou.
10. Vady diela počas záručnej doby je zhotoviteľ povinný odstrániť bezodkladne najneskôr v lehote písomne určenej objednávateľom, pokiaľ sa zmluvné strany písomne nedohodnú inak. Zároveň si objednávateľ vyhradzuje právo nechať tieto vady odstrániť treťou stranou ak ich zhotoviteľ neodstráni v lehote podľa tohto bodu a vynaložené náklady uplatniť voči zhotoviteľovi; záruka na dielo zostáva nedotknutá.
11. V prípade výmeny vadnej časti diela alebo vykonania opravy časti diela, sa zhotoviteľ zaväzuje poskytnúť objednávateľovi na príslušné opravené či vymenené časti diela ďalšiu záruku, a to v rovnakej dĺžke, aká je poskytovaná na realizáciu diela podľa tejto zmluvy. Táto ďalšia záruka bude poskytnutá písomnou formou na celú novú záručnú dobu.

**Článok X.**

**Poistenie diela**

1. Na zaistenie prípadných nárokov objednávateľa na náhradu škody vyplývajúcej z tejto zmluvy zhotoviteľ vyhlasuje, že má uzavreté poistenie zodpovednosti za škodu spôsobenú pri výkone činností podľa tejto zmluvy. Zhotoviteľ je povinný na žiadosť objednávateľa preukázať ku dňu podpisu tejto zmluvy, že má platné poistenie zodpovednosti za škodu s dohodnutou poistnou sumou najmenej 150 000 eur (slovom: stopäťdesiattisíc eur). Zhotoviteľ je zároveň povinný predmetné poistenie mať v platnosti a účinnosti po celú dobu realizácie diela vrátane záručnej doby stanovenej touto zmluvou.
2. Zhotoviteľ sa zaväzuje predložiť objednávateľovi platnú poistnú zmluvu, resp. poistný certifikát do 5 pracovných dní odo dňa účinnosti tejto zmluvy.
3. Zhotoviteľ uhradí objednávateľovi zmluvnú pokutu vo výške 160 eur (slovom: stošesťdesiat eur) bez DPH za každý aj začatý deň omeškania s plnením akéhokoľvek jednotlivého záväzku uvedeného v tomto článku tejto zmluvy.

**Článok XI.**

**Zmluvné sankcie**

1. Zmluvné strany sa dohodli na nasledovných zmluvných pokutách:
   1. ak bude zhotoviteľ v omeškaní s odovzdaním diela a dielo nebude riadne ukončené a odovzdané zhotoviteľom v termíne dohodnutom v článku IV bod 2 písm. b) tejto zmluvy, objednávateľ je oprávnený od zhotoviteľa požadovať zaplatenie zmluvnej pokuty vo výške 0,05 % z celkovej ceny za dielo bez DPH za každý aj začatý deň omeškania,
   2. ak bude zhotoviteľ v omeškaní s odstránením vád a nedorobkov zistených pri odovzdávaní diela v lehote určenej podľa článku VIII bodu 6 tejto zmluvy, objednávateľ je oprávnený požadovať zaplatenie zmluvnej pokuty vo výške 0,05 % z celkovej ceny za dielo bez DPH za každý aj začatý deň omeškania,
   3. ak bude zhotoviteľ v omeškaní s odstránením reklamovaných vád diela v záručnej dobe v lehote určenej podľa článku IX bodu 10 tejto zmluvy, objednávateľ je oprávnený požadovať zaplatenie zmluvnej pokuty vo výške 0,05 % z celkovej ceny za dielo bez DPH za každý aj začatý deň omeškania.,
   4. zhotoviteľ je povinný zaplatiť objednávateľovi zmluvnú pokutu vo výške 1 000 eur (slovom: tisíc eur) bez DPH za každé jedno porušenie povinností osobitne v prípadoch uvedených v článku VI bode 21 alebo bode 28 tejto zmluvy.
2. V prípade omeškania objednávateľa s uhradením faktúr uhradí objednávateľ zhotoviteľovi úrok z omeškania vo výške určenej nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády SR č. 303/2014 Z. z., ktorým sa mení a dopĺňa nariadenie vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
3. Zaplatením zmluvnej pokuty nie je dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvnej povinnosti zhotoviteľa.
4. O použití ktorejkoľvek zo sankcií uvedených v tomto článku tejto zmluvy majú zmluvné strany povinnosť navzájom sa bezodkladne písomne informovať.
5. Zmluvné pokuty podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak v tejto zmluve nie je uvedené inak.

**Článok XII.**

**Okolnosti vylučujúce zodpovednosť (vyššia moc)**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky neumožňujúce realizáciu diela podľa príslušných technologických postupov a noriem).
2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. V prípade vyššej moci musí zhotoviteľ bez zbytočného odkladu najneskôr však do 5 dní odo dňa výskytu vyššej moci oznámiť objednávateľovi pôsobenie a charakter vyššej moci a ďalej sa bude postupovať podľa Obchodného zákonníka.

**Článok XIII.**

**Ukončenie zmluvy**

1. Zmluvu je možné ukončiť nasledovnými spôsobmi:
2. písomnou dohodou zmluvných strán,
3. písomným odstúpením od zmluvy ktoroukoľvek zo zmluvných strán,
4. písomnou výpoveďou objednávateľa s jednomesačnou výpovednou lehotou bez udania dôvodu.
5. Zmluvné strany sú oprávnené odstúpiť od zmluvy:
6. ak ide o nepodstatné porušenie zmluvy v zmysle § 346 Obchodného zákonníka,
7. ak ide o podstatné porušenie zmluvy definované v tejto zmluve alebo v Obchodnom zákonníku.
8. Za podstatné porušenie povinnosti zhotoviteľa sa rozumie aj:
9. omeškanie zhotoviteľa viac ako 10 dní s realizáciou diela v termíne uvedenom v článku IV bode 2 zmluvy,
10. ak zhotoviteľ vykonáva dielo vadne (v rozpore s projektovou dokumentáciou, STN, STN EN a/alebo pokynmi objednávateľa) a napriek písomnému upozorneniu objednávateľa vo vadnom vykonávaní diela pokračuje alebo vadu neodstráni v  lehote primerane stanovenej objednávateľom v zmysle článku VI bodu 25 tejto zmluvy,
11. podstatné porušenia zmluvy definované v iných ustanoveniach tejto zmluvy.
12. V prípade, keď bude na majetok zhotoviteľa vyhlásený konkurz, bude sa pri ukončení tejto zmluvy postupovať v súlade s ustanovením § 45 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. V prípade, ak bude zhotoviteľ v omeškaní s plnením predmetu zmluvy, na ktoré objednávateľovi vznikne nárok počas reštrukturalizačného konania zhotoviteľa, môže objednávateľ okamžite odstúpiť od tejto zmluvy.
13. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
14. Výpovedná lehota podľa bodu 1 písm. c) tohto článku zmluvy začína plynúť prvým dňom nasledujúceho mesiaca po doručení výpovede druhej zmluvnej strane.
15. Objednávateľ môže odstúpiť od tejto zmluvy aj v súlade s § 19 zákona o verejnom obstarávaní.
16. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.

**Článok XIV.**

**Ostatné ustanovenia**

1. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
2. Zhotoviteľ berie na vedomie, že prípadnú škodu spôsobenú krádežou, stratou, zničením alebo iným poškodením jeho majetku (v areáli stavby) znáša v plnej výške.

**Článok XV.**

**Záverečné ustanovenia**

1. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
2. Zmluva je vyhotovená v piatich rovnopisoch, z ktorých obdrží dva rovnopisy zhotoviteľ a tri rovnopisy objednávateľ.
3. Zmluvné strany sa dohodli, že písomná korešpondencia bude doručovaná na adresy uvedené v článku I tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
4. Táto zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami Obchodného zákonníka a ďalších všeobecne záväzných právnych predpisov.
5. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
6. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.
7. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
8. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
9. Táto zmluva je povinne zverejňovaná zmluva podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon o slobodnom prístupe k informáciám**“) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ berie na vedomie zverejnenie tejto zmluvy (vrátane jej dodatkov) a faktúr zhotoviteľa doručených objednávateľovi na webovom sídle objednávateľa v zmysle § 5a ods. 1, 6 a 9 a § 5b zákona o slobodnom prístupe k informáciám.
10. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
11. Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov.
12. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou a že táto zmluva nevznikla v tiesni, ani za nápadne nevýhodných alebo nevyhovujúcich podmienok pre žiadnu zo zmluvných strán. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.
13. Prílohy k zmluve, ktoré tvoria neoddeliteľnú časť tejto zmluvy sú:

Príloha č. 1 – Ponukový rozpočet

Príloha č. 2 – Štatút zmenového konania

Príloha č. 3 – Podmienky realizácie diela týkajúce sa BOZP, OPP a OŽP

Príloha č. 4 - Zoznam subdodávateľov zhotoviteľa

**Za objednávateľa: Za zhotoviteľa:**

V Kremnici dňa <vyplní VO> V<vyplní uchádzač>dňa <vyplní uchádzač>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>

**Príloha č. 1 k Zmluve o dielo č. <vyplní VO>**

**Ponukový rozpočet**

**Príloha č. 2 k Zmluve o dielo č. C-NBS1-000-073-446**

**ŠTATÚT**

**zmenového konania**

Zmenové konanie je dohodnutý postup pri prijímaní navrhovaných zmien projektovej dokumentácie v priebehu realizácie diela a je zamerané na urýchlenú realizáciu vzniknutých naviac prác v nevyhnutnom rozsahu.

1. **Predkladanie návrhov zmien**

1.1. Návrh na zmenu môže predkladať každá zmluvná strana (objednávateľ, zhotoviteľ)

1.2. Návrhy na zmenu budú predkladané neodkladne po zistení nutnosti zmeny a to písomne – zápisom do denníka.

1.3. Písomná požiadavka s návrhom zmeny bude obsahovať najmä:

* kto návrh na zmenu predkladá (organizácia, meno, dátum)
* označenie miesta, ktorého sa navrhovaná zmena týka
* súčasný stav projektovej dokumentácie a realizácie
* názov a technický popis navrhovanej zmeny v prípade potreby vrátane potrebných náčrtkov,
* uvedenie dôsledkov neprijatia zmeny,
* zdôvodnenie ceny vrátane jej položkovitého ocenenia. Oceňovanie zmien bude podľa jednotkových cien uvedených v jednotlivých položkách podľa prílohy č.1 – Ponukový rozpočet,.
* odhad časovej a finančnej náročnosti zmeny,

1. **Prerokovanie zmien.**
   1. Objednávateľ písomne vyzve zhotoviteľa na rokovanie o návrhu zmeny.
   2. Na pracovnom prerokovaní návrhu zmeny sa posúdia najmä technické, administratívne a finančné podmienky návrhu zmeny.
   3. Pracovné prerokovanie sa musí uskutočniť i v prípade, že niektorý účastník zmenového konania má odmietavé stanovisko.
   4. Zmenové konanie organizuje objednávateľ za podmienky obdržania všetkých potrebných materiálov pre posúdenie návrhu zmeny.
2. **Schválenie zmien.**
   1. Po pracovnom prerokovaní návrhu zmeny a jej prijatí bude podpísaná Zápisnica o rokovacom zmenovom konaní.
   2. Objednávateľ schválením a podpísaním Zápisnice o rokovacom zmenovom konaní objednáva realizáciu zmeny u zhotoviteľa.
   3. Zmeny, ktoré majú vplyv na termín ukončenia prác a cenu diela, je možné vykonať len na základe dodatku k zmluve.
   4. Zmeny, ktoré nemajú vplyv na cenu a termín ukončenia prác a nezhoršujú štandard vybavenia diela nepodliehajú zmenovému konaniu podľa tohto štatútu.
3. **Zástupcovia splnomocnení na pracovné prerokovanie zmien:**

za objednávateľa: <vyplní VO>

za projektanta: <vyplní VO>

za zhotoviteľa: <vyplní uchádzač>

Podpisy zástupcov zmluvných strán:

Za objednávateľa: Za zhotoviteľa:

V Kremnici dňa<vyplní VO> V<vyplní uchádzač>dňa<vyplní uchádzač>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>

**Príloha č. 3 k Zmluve o dielo č. C-NBS1-000-073-446**

**Podmienky realizácie diela**

**týkajúce sa BOZP, OPP a OŽP**

**I. Ochrana životného prostredia**

1. Zhotoviteľ je pri realizovaní diela povinný dodržiavať ustanovenia všeobecne záväzných právnych predpisov o ochrane životného prostredia.
2. Zhotoviteľ je zodpovedný za znečistenie a poškodenie životného prostredia, ku ktorému došlo v súvislosti s realizovaním diela. Zhotoviteľ je povinný odstrániť následky takého znečistenia a poškodenia a nahradiť spôsobené škody. Zároveň znáša všetky sankcie s tým spojené.
3. Zhotoviteľ je povinný vlastné mechanizmy a mechanizmy svojich subdodávateľov prevádzkovať a udržiavať v riadnom technickom stave tak, aby nedochádzalo k únikom znečisťujúcich látok do životného prostredia. Je povinný mechanizmy a zariadenia prevádzkovať a udržiavať v súlade s podmienkami určenými ich výrobcami a právnymi predpismi v oblasti ochrany ovzdušia. V prípade zistenia porušenia uvedených povinností, má objednávateľ právo zastaviť prevádzku týchto mechanizmov a vykázať ich z miesta realizácie diela.
4. Plnenie povinností pôvodcu a držiteľa odpadov pre odpady vznikajúce pri servisných, čistiacich alebo udržiavacích prácach vykonávaných v sídle alebo mieste podnikania alebo inom mieste pôsobenia objednávateľa, zabezpečuje objednávateľ v zmysle platného zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).
5. Plnenie povinností pôvodcu a držiteľa odpadov pre odpady, ktoré vzniknú v súvislosti s vykonávaním iných prác pri realizovaní diela, je povinný zabezpečiť zhotoviteľ v zmysle platného zákona o odpadoch. Zhotoviteľ je povinný zaradiť odpad v zmysle katalógu odpadov, viesť evidenciu odpadov s evidovaním druhu a množstva odpadov, spôsobu nakladania s nimi, konečného zhodnocovateľa resp. zneškodňovateľa; triediť odpad podľa druhov a zabezpečiť prednostne jeho zhodnotenie, a ak to nie je možné, zabezpečiť jeho zneškodnenie u oprávnenej organizácie. Je povinný vypracovať a zabezpečiť schválenie zákonom požadovaných dokladov a získanie potrebných súhlasov. Kópie dokumentácie o nakladaní s odpadmi odovzdá pri odovzdaní vykonaných prác zhotoviteľ objednávateľovi,
6. Ak sú súčasťou diela látky alebo ak sú pri realizovaní diela použité látky, ktoré majú jednu alebo viac nebezpečných vlastností, je zhotoviteľ povinný v príslušnej dokumentácii charakterizovať riziká vyplývajúce z používania diela, identifikovať nebezpečenstvá a určiť opatrenia na bezpečnú manipuláciu, skladovanie a prepravu týchto látok resp. tohto diela, a to najmä z hľadiska ochrany zdravia a životného prostredia. V prípade, ak súčasťou diela je dodávka tovaru, ktorý obsahuje nebezpečné chemické látky alebo nebezpečné chemické prípravky, obchodný partner je povinný poskytnúť kartu bezpečnostných údajov v súlade s osobitnými právnymi predpismi.

**II. Bezpečnosť a ochrana zdravia pri práci a ochrana pred požiarmi**

1. Zhotoviteľ zodpovedá za prípravu a vykonávanie opatrení na zaistenie bezpečnosti, ochrany zdravia pri práci (ďalej spravidla len „BOZP“) a ochrany pred požiarmi (ďalej spravidla len „OPP“), koordináciu činností a informovanosť svojich zamestnancov a osôb konajúcich v jeho mene, ako aj zamestnancov objednávateľa na mieste realizácie diela, keď v súvislosti s jej plnením môže dôjsť k ohrozeniu oprávnených záujmov objednávateľa.
2. Zhotoviteľ vykoná všetky potrebné opatrenia, aby zabezpečil na mieste realizácie diela v rozsahu predmetu zmluvy a v súvislosti s jej plnením bezpečnosť svojich zamestnancov, zamestnancov objednávateľa a ďalších osôb, ktoré sa s vedomím objednávateľa zdržujú v mieste plnenia predmetu zmluvy.
3. Zhotoviteľ je povinný starať sa o bezpečnosť a ochranu zdravia všetkých osôb, ktoré sa nachádzajú s jeho vedomím na mieste plnenia predmetu zmluvy.
4. Zhotoviteľ v súvislosti s plnením predmetu zmluvy môže užívať miesto realizácie diela, prevádzkovať pracovné prostriedky a používať pracovné postupy, len ak zodpovedajú predpisom na zaistenie bezpečnosti a ochrany zdravia pri práci, ak sú dodržané podmienky, ktoré vymedzil ich projektant, konštruktér, tvorca alebo výrobca a po vykonaní údržby, prehliadok, kontrol, skúšok ustanovených osobitnými predpismi alebo technickou dokumentáciou výrobcu.
5. Zhotoviteľ sa zaväzuje:
   1. dodržiavať právne predpisy na zaistenie BOZP a OPP; dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách objednávateľa, dodržiavať určené technologické alebo pracovné postupy, návody, pravidlá, pokyny a interné predpisy objednávateľa, ktoré súvisia s plnením predmetu zmluvy a s ktorými bol oboznámený,
   2. konať tak, aby umožnil zamestnancom objednávateľa a tretím osobám plniť povinnosti na zaistenie BOZP a OPP,
   3. vykonávať opatrenia na zaistenie bezpečnosti a ochrany zdravia pri práci so zreteľom na všetky okolnosti týkajúce sa plnenia predmetu zmluvy a v súlade s právnymi predpismi a ostatnými predpismi na zaistenie bezpečnosti a ochrany zdravia pri práci, zohľadňovať pritom meniace sa skutočné a predvídateľné okolnosti. V tej súvislosti určovať bezpečné pracovné postupy, určovať a zabezpečovať ochranné opatrenia, ktoré sa musia vykonať, a určovať a zabezpečovať ochranné prostriedky, ktoré sa musia používať,
   4. vykonávať iba práce, obsluhovať iba stroje a zariadenia a používať iba látky, ktoré boli určené špecifikáciou pre plnenie predmetu zmluvy,
   5. zabezpečovať, aby pracoviská, komunikácie, organizácia práce, pracovné prostriedky, materiály, pracovné a výrobné postupy, ktoré využíva zhotoviteľ v súvislosti s plnením predmetu zmluvy neohrozovali bezpečnosť a zdravie osôb, ktoré sa oprávnene zdržujú v mieste realizácie diela,
   6. bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie zamestnancov objednávateľa alebo iných osôb, ktoré sa zdržujú na mieste realizácie diela, o ktorých sa dozvedel v súvislosti s jej plnením,
   7. dodržiavať zákaz fajčenia a požívania alkoholických nápojov na pracoviskách objednávateľa. Zamestnanec zhotoviteľa alebo osoba konajúca v jeho mene je povinná podrobiť sa vyšetreniu, ktoré vykonáva objednávateľ oprávnenými zamestnancami za účelom zistenia, či nie je pod vplyvom alkoholických nápojov, omamných látok alebo psychotropných látok. Ak podľa postupov zisťovania, uvedených v internom predpise objednávateľa, bola u zamestnanca zhotoviteľa vykonaná kontrola na dodržiavanie zákazu požitia alkoholických nápojov, omamných látok alebo psychotropných látok s pozitívnym výsledkom, tento zamestnanec sa stal pre objednávateľa neakceptovateľným a zhotoviteľ je povinný rešpektovať požiadavku objednávateľa na jeho výmenu.
6. Zhotoviteľ v súvislosti s plnením predmetu zmluvy je povinný vykonať ochranné opatrenia:
   1. náležite inštalovať, používať a udržiavať bezpečnostné a ochranné zariadenia nevyhnutné na zaistenie bezpečnosti, ochrany zdravia pri práci na mieste plnenia predmetu zmluvy. V tej súvislosti je povinný aj vhodne zabezpečiť miesto realizácie diela proti vstupu nepovolaných osôb.
   2. môže začať realizovať dielo až vtedy, ak je miesto realizácie diela náležite zabezpečené, vybavené na bezpečný výkon práce a sú dodržané všetky podmienky na zaistenie bezpečnosti a ochrany zdravia ustanovené platnými právnymi predpismi.
   3. zabezpečí dodržiavanie zákazu vstupovať a zdržiavať sa v priestore a vykonávať tam činnosti, ktoré by mohli bezprostredne ohroziť život alebo zdravie pokiaľ nevykonal a neskontroloval vykonanie všetkých opatrení na zaistenie bezpečnosti a ochrany zdravia pri práci.
   4. dodržiavať bezpečnostné označenia, výstražné signály a príslušné upozornenia a pokyny kompetentných vedúcich zamestnancov objednávateľa v mieste realizácie diela.
   5. povinný zreteľne označovať pracoviská a zariadenia, ktoré môžu ohroziť alebo poškodiť zdravie zamestnanca, a používať bezpečnostné a zdravotné označenie pri práci podľa osobitného predpisu,
   6. zabezpečiť pohyb svojich zamestnancov a osôb konajúcich v jeho mene len na určenom pracovisku a v určenom priestore.
7. Zhotoviteľ je povinný bezodkladne oboznámiť objednávateľa o mimoriadnej udalosti (nebezpečná udalosť, pracovný úraz zamestnanca zhotoviteľa alebo inej osoby), ktorá sa stala v súvislosti s plnením predmetu zmluvy. O tomto je povinný informovať objednávateľa aj vtedy, ak k mimoriadnej udalosti nedošlo v súvislosti s plnením predmetu zmluvy, ale na pracoviskách objednávateľa.
8. Zhotoviteľ zodpovedá za vedenie predpísanej technickej a prevádzkovej dokumentácie súvisiacej s jeho plnením predmetu zmluvy v rozsahu a kvalite určenej platným právnym predpisom a požiadavkami objednávateľa tak, aby zodpovedala skutočnému stavu.
9. Technickú dokumentáciu nevyhnutnú pre uvedenie diela do prevádzky a jeho užívanie v súlade s platnými právnymi predpismi je zhotoviteľ povinný odovzdať objednávateľovi najneskôr pri odovzdaní, resp. prevzatí diela. Projektová, sprievodná technická a prevádzková dokumentácia musí byť vyhotovená v slovenskom jazyku. Uvedené sa nevzťahuje na doklady, preukazujúce zhodu s požadovanými technickými predpismi podľa osobitného predpisu.
10. Zhotoviteľ pri plnení predmetu zmluvy vypracováva, vedie, uchováva a v prípade potreby neodkladne aktualizuje predpísanú dokumentáciu, záznamy a evidenciu súvisiacu so zabezpečením bezpečnosti a ochrany zdravia pri práci.
11. Zhotoviteľ za účelom vytvorenia podmienok na zaistenie bezpečnosti práce v súvislosti plnením zmluvných činností musí vypracovať technologický alebo pracovný postup montáže ním montovaných stavebných a technologických konštrukcií, obsahujúci požiadavky na zaistenie bezpečnosti a ochrany zdravia pri práci.
12. Zhotoviteľ pri zmene podmienok, ktoré môžu v súvislosti s plnením predmetu zmluvy nepriaznivo ovplyvniť bezpečnosť práce, je povinný vykonať potrebné zmeny technologických alebo pracovných postupov.
13. Vyrábať, montovať rekonštruovať, opravovať, udržiavať vyhradené technické zariadenia, vykonávať ich odborné prehliadky a odborné skúšky môže zhotoviteľ iba na základe oprávnenia, ktoré mu na tieto činnosti vydal orgán inšpekcie práce.
14. Zhotoviteľ zodpovedá za kvalifikáciu, odbornú a zdravotnú spôsobilosť svojich zamestnancov a osôb konajúcich v jeho mene, určenú pre výkon zmluvných činností.   
    V tej súvislosti je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie BOZP a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie BOZP.
15. Zhotoviteľ poveruje obsluhou určených pracovných prostriedkov a vykonávaním určených činností ustanovených právnymi a ostatnými predpismi na zaistenie BOZP osoby na základe ich platného osvedčenia na vykonávanie činnosti alebo preukazu na vykonávanie činnosti vydaného oprávnenou právnickou osobou, fyzickou osobou alebo právnickou osobou, ktorá má na to oprávnenie.
16. Zhotoviteľ písomne poveruje osoby, ktoré v jeho mene realizujú dielo vykonávaním činností s vyšším rizikom, ktoré ustanovil osobitný predpis.
17. Objednávateľ zabezpečí oboznámenie zamestnancov zhotoviteľa pred začatím plnenia predmetu zmluvy a v jej súvislosti:
    1. s príslušnými právnymi predpismi a ostatnými predpismi na zaistenie BOZP,
    2. s existujúcimi a predvídateľnými nebezpečenstvami a ohrozeniami a ich dopadmi, s ochranou pred nimi,
    3. so zákazom vstupovať do priestorov, zdržovať sa v priestoroch a vykonávať činnosti, ktoré by mohli bezprostredne ohroziť život alebo zdravie osôb, participujúcich na plnení predmetu zmluvy,
    4. so zásadami bezpečnej práce a zásadami bezpečného správania na pracoviskách objednávateľa,
    5. so súvisiacimi internými pokynmi objednávateľa,
    6. s opatreniami a postupmi v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie.
18. Zhotoviteľ sa zaväzuje realizovať dielo až po absolvovaní školenia BOZP a OPP všetkých jeho zamestnancov alebo osôb konajúcich v jeho mene podieľajúcich sa na realizácii predmetu zmluvy pred jej začatím a ďalej v intervaloch určených objednávateľom.
19. Zhotoviteľ je povinný preukázateľne oboznámiť objednávateľa s rizikami a ohrozeniami, ktoré vyplývajú z činnosti zhotoviteľa pre zamestnancov objednávateľa alebo iné osoby, ktoré sa dôvodne zdržujú v mieste realizácie diela.
20. Ak pri plnení predmetu zmluvy nastanú okolnosti, na základe ktorých je objednávateľ v zmysle Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko povinný zabezpečiť koordináciu bezpečnosti ustanoveným koordinátorom, zhotoviteľ je povinný objednávateľa bezodkladne písomne na túto skutočnosť upozorniť.
21. Zhotoviteľ je povinný zabezpečiť, aby pracoviská, stroje, zariadenia, nástroje, látky a pod., na ktorých resp. s ktorými pracuje a ktoré využíva pri plnení predmetu tejto zmluvy, zodpovedali príslušným predpisom a neohrozovali bezpečnosť a ochranu zdravia pri práci. Za tým účelom je povinný ich používať iba za prevádzkových a pracovných podmienok, pre ktoré boli konštruované a vyrobené a vykonávať ich potrebnú údržbu, opravy a kontroly.
22. Zhotoviteľ je povinný vybaviť svojich zamestnancov na vlastné náklady osobnými ochrannými pracovnými prostriedkami (ďalej len „OOPP“), adekvátnymi prostrediu a ohrozeniam, ktorým sú vystavení v súvislosti s plnením predmetu zmluvy. Zároveň zodpovedá za vybavenie a označenie OOPP osôb konajúcich v jeho mene.
23. Zamestnanci zhotoviteľa, ako aj osoby konajúce v jeho mene sú povinní používať určeným spôsobom pridelené OOPP.
24. Zhotoviteľ pri vykonávaní činností spojených so zvýšeným nebezpečenstvom vzniku požiaru zodpovedá za plnenie úloh vyplývajúcich z ustanovení platných právnych predpisov v oblasti ochrany pred požiarmi. O takejto činnosti je vždy povinný informovať zástupcu objednávateľa a pritom je povinný rešpektovať jeho pokyny v súvislosti so zabezpečením, resp. vykonaním protipožiarnych opatrení.
25. Zváracie práce a inú manipuláciu s otvoreným ohňom na pracoviskách so zvýšeným požiarnym nebezpečenstvom je zhotoviteľ oprávnený vykonávať len na základe písomného povolenia na prácu vystaveného objednávateľom.
26. Zhotoviteľ je povinný v súvislosti s plnením predmetu zmluvy vykonať opatrenia a určiť postupy na zabezpečenie poskytnutia prvej pomoci, vykonanie záchranných prác, evakuáciu zamestnancov a zabezpečiť prostriedky potrebné na ochranu života a zdravia zamestnancov v mieste realizácie diela pre prípad vzniku bezprostredného a vážneho ohrozenia života alebo zdravia. O vykonaných opatreniach informuje objednávateľa a ďalšie osoby zdržujúce sa na mieste realizácie diela.
27. Objednávateľ prostredníctvom bezpečnostného technika alebo koordinátora bezpečnosti je oprávnený kontrolovať a vyžadovať plnenie zmluvných ustanovení v oblasti BOZP, dodržiavanie právnych predpisov a ostatných predpisov na zaistenie BOZP, zásad bezpečnej práce, ochrany zdravia pri práci a bezpečného správania na pracovisku a bezpečných pracovných postupov zamestnancami zhotoviteľa a ďalšími osobami, ktoré sa zúčastňujú na plnení predmetu zmluvy. Zhotoviteľ je povinný odstraňovať nedostatky zistené kontrolnou činnosťou objednávateľa a o tomto ho preukázateľne informovať.
28. Príslušný bezpečnostný technik a koordinátor bezpečnosti sú oprávnení uložiť zástupcovi zhotoviteľa vykonanie nevyhnutných opatrení na ochranu bezpečnosti a zdravia osôb, zdržujúcich sa v mieste realizácie diela. Ak je bezprostredne ohrozený život alebo zdravie zamestnancov, uložené opatrenie platí až do jeho zrušenia tými, kto ho uložil alebo zástupcom objednávateľa.
29. Záznamy o vykonaní kontroly dodržiavania opatrení na zabezpečenie bezpečnosti a ochrany zdravia pri práci a prijatých opatreniach kompetentné osoby zaznamenávajú do stavebného, resp. montážneho denníka. Ak v súvislosti s plnením predmetu zmluvy stavebný alebo montážny denník nie je vedený, osoby oprávnené vykonávať kontrolu dodržiavania opatrení na zaistenie bezpečnosti a ochrany zdravia pri práci písomný záznam z kontroly odovzdávajú zamestnancovi zhotoviteľa, pričom tento prevzatie dokumentu potvrdzuje svojím podpisom. O splnení opatrení zhotoviteľ informuje písomne osobu, ktorá opatrenie uložila a zástupcom objednávateľa.
30. Zhotoviteľ je povinný bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie jeho zamestnancov, zamestnancov objednávateľa alebo tretích osôb, o ktorých sa dozvedel v súvislosti s plnením predmetu zmluvy.
31. Zhotoviteľ bezodkladne a najneskôr v určených termínoch odstraňuje nedostatky zistené pri jeho plnení predmetu zmluvy, ktoré majú potenciál ohroziť bezpečnosť alebo zdravie osôb, ktoré boli zistené kontrolnou činnosťou objednávateľa alebo ktorá bola zistená vlastnou činnosťou zhotoviteľa a ktorých odstránenie je v jeho kompetencii.
32. Náklady, ktoré vzniknú objednávateľovi z dôvodu porušenia predpisov na zaistenie BOZP a OPP zhotoviteľom, alebo tretími osobami, ktoré konajú v jeho mene v súvislosti s plnením predmetu zmluvy znáša zhotoviteľ.
33. Za škody, ktoré vzniknú objednávateľovi nevykonaním alebo nedostatočným vykonaním preventívnych opatrení a ďalších opatrení na zaistenie BOZP a OPP zhotoviteľom, nedostatočnou koordináciou a informovanosťou v súvislosti s plnením predmetu zmluvy zodpovedá zhotoviteľ.

**Za objednávateľa: Za zhotoviteľa:**

V Kremnici dňa <vyplní VO> V<vyplní uchádzač>dňa <vyplní uchádzač>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>

**Príloha č. 4 k Zmluve o dielo č. C-NBS1-000-073-446**

**Zoznam subdodávateľov zhotoviteľa**

Verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo, IČO, zápis do príslušného obchodného registra subdodávateľa** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |